
Vispārīgā informācija

Iepirkuma mērķis ir finanšu līdzekļu racionāla izmantošana, izvēloties piedāvājumu ar viszemāko cenu, iepirkuma līguma noslēgšanai. 

Iepirkuma identifikācijas numurs: SIA DN 2022/2.
Pasūtītāja rekvizīti:
	Pasūtītāja nosaukums:
	SIA “DOBELES NAMSAIMNIEKS”

	Adrese:
	Zaļā iela 3, Dobele, Dobeles novads, LV-3701

	Reģ. Nr:
	48503021348

	Kontaktpersona:
	par iepirkuma procedūru juriste Līga Kricka . Tel.29324032, jurists@dobelesnamsaimnieks.lv
Par tehniskiem jautājumiem tehniskās daļas vadītājs Jānis Klepecs, Tel. 29130225, janis.klepecs@dobelesnamsaimnieks.lv

	Tālruņa Nr.
	63781900

	e-pasta adrese
	namsaimnieks@dobelesnamsaimnieks.lv


Iepirkuma priekšmets:

Iepirkuma priekšmets – SIA “DONELES NAMSAIMNIEKS” pārvaldāmo dzīvojamo māju kāpņu telpu kopšana saskaņā ar Tehnisko specifikāciju (2.pielikums), kā arī iepirkuma līguma (5.pielikums) nosacījumiem. Tehniskā specifikācija satur minimālās prasības attiecībā uz iepirkuma priekšmetu.
Iepirkuma priekšmeta CPV kods: 90910000-9.

Iepirkuma līguma darbības laiks, līguma izpildes vieta un objektu apskate:

iepirkuma līgumu darbības laiks – līgums stājās spēkā ar tā abpusēju parakstīšanas brīdi un ir spēkā 12 (divpadsmit) kalendāros mēnešus vai līdz brīdim, kad iepirkuma līguma ietvaros kopējais maksājums par sniegtajiem pakalpojumiem sasniedz piedāvāto līgumcenu EUR bez PVN, atkarībā no tā, kurš no nosacījumiem iestājas pirmais;

līguma izpildes vietas skatīt Tehniskajā specifikācijā;
Pasūtītājs pamatojoties uz Pretendenta pieprasījumu rīko līgumu izpildes vietu (turpmāk– Objekti) apskates. Pretendents ne vēlāk kā divas darba dienas pirms Objektu apskates piesaka ierašanos pie nolikuma 1.3.punktā minētās kontaktpersonas. Plānotais iepirkuma līguma noslēgšanas laiks ir 2022.gada februāris.
Pretendenta iespējas iepazīties un saņemt konkursa nolikumu 
Pretendents var iepazīties ar nolikumu Pasūtītāja profilā Elektronisko iepirkumu sistēmas (turpmāk - EIS) e-konkursu apakšsistēmas vietnē: https://www.eis.gov.lv/EKEIS/Supplier/ProcurementProposals/68752;
ja laikus tiek pieprasīta papildu informācija par iepirkuma procedūras dokumentos iekļautajām prasībām, Pasūtītājs to sniedz 5 (piecu) darba dienu laikā no pieprasījuma saņemšanas, bet ne vēlāk kā 6 (sešas) kalendārās dienas pirms piedāvājumu iesniegšanas termiņa beigām. Ieinteresēto piegādātāju pieprasītā papildu informācija vienlaikus ar papildu informācijas nosūtīšanu (elektroniski un/vai pa faksu, un/vai pa pastu) ieinteresētajam piegādātājam, kas uzdevis jautājumu un ievietota e-konkursu apakšsistēmā vietnē: https://www.eis.gov.lv/EKEIS/Supplier/ProcurementProposals/68752, kur pieejami iepirkuma procedūras dokumenti. Pretendentiem ir pienākums sekot informācijai, kas tiks publicēta par šo iepirkumu e-konkursu apakšsistēmā vietnē, kur pieejama iepirkuma procedūras dokumenti. Ja minētās ziņas Pasūtītājs ir ievietojis https://www.eis.gov.lv/EKEIS/Supplier/ProcurementProposals/68752, tiek uzskatīts, ka ieinteresētā persona ir saņēmusi papildu informāciju;

ja jautājums saņemts ārpus Pasūtītāja noteiktā darba laika (t.i., pirmdiena-ceturtdiena 08:00-17:00, piektdiena 08:00-16:00 ), tad tas tiek uzskatīts par saņemtu nākamajā darba dienā;

ar nolikumu un tā pielikumiem drukātā veidā, kuri ir nolikuma neatņemamas sastāvdaļas, var iepazīties Pasūtītāja telpās, iepriekš piesakoties pie nolikumā norādītās kontaktpersonas. 

Piedāvājumu iesniegšanas un atvēršanas vieta, datums, laiks un kārtība
saskaņā ar Publisko iepirkumu likuma (turpmāk – PIL) 39.panta pirmo daļu piedāvājumi ir iesniedzami tikai elektroniski, izmantojot EIS e-konkursu apakšsistēmu;

lai Pretendents iesniegtu piedāvājumu EIS e-pasūtījumu apakšsistēmā rīkotā iepirkuma procedūrā, tas reģistrējas EIS (reģistrācijas informāciju sk. šeit: https://www.eis.gov.lv/EKEIS/Supplier/ProcurementProposals/68752 vai piedāvājumu e-konkursu apakšsistēmā iesniedz, izmantojot citu informācijas sistēmu, kas paredzēta elektroniskai piedāvājumu iesniegšanai un kas ir spējīga sadarboties ar e-konkursu apakšsistēmu atbilstoši to normatīvo aktu regulējumam, kas nosaka elektroniskai pieteikumu un piedāvājumu iesniegšanai izmantojamo informācijas sistēmu tehniskās prasības;

piedāvājums jāiesniedz elektroniski, izmantojot EIS e-konkursu apakšsistēmu līdz 2022.gada 8.februāra plkst. 14:00;

komisija atver elektroniski iesniegtos piedāvājumus tūlīt pēc piedāvājumu iesniegšanas termiņa beigām. Piedāvājumu elektroniska atvēršana paredzēta 2022.gada 8.februārī plkst. 14:00;

ārpus EIS e-konkursu apakšsistēmas iesniegtie piedāvājumi netiks pieņemti un neatvērti tiks nosūtīti atpakaļ iesniedzējam;

piedāvājumu atvēršanas sanāksmē var piedalīties visi Pretendenti vai to pārstāvji. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā;

piedāvājumu atvēršana notiek, izmantojot Valsts reģionālās attīstības aģentūras tīmekļvietnē pieejamos rīkus piedāvājumu elektroniskai saņemšanai;

piedāvājumus atver vienlaikus elektroniskajā informācijas sistēmā, nosaucot vai pircēja profilā publicējot Pretendentu, piedāvājuma iesniegšanas datumu un laiku un piedāvāto cenu.
Cita informācija

informācijas apmaiņa starp Pasūtītāju un Pretendentiem notiek pa pastu vai elektroniski;

izziņas un citus dokumentus, kurus Publisko iepirkumu likumā noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
PIEDĀVĀJUMA NOFORMĒJUMS UN SATURS

Piedāvājuma noformējuma prasības:

Piedāvājums jāiesniedz elektroniski EIS e-konkursu apakšsistēmā, izmantojot vienu no šādiem veidiem:

izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;

elektroniski aizpildāmos dokumentus elektroniski sagatavojot ārpus e‑konkursu apakšsistēmas un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);

elektroniski sagatavoto piedāvājumu šifrējot ārpus e‑konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

Piedāvājuma sagatavošana:

atlases dokumenti, Tehniskais piedāvājums un Finanšu piedāvājums saskaņā ar e-konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski un jāpievieno tam paredzētajā iepirkuma procedūras profila sadaļā;

iesniedzot piedāvājumu, Pretendents to paraksta ar drošu elektronisko parakstu un laika zīmogu vai ar EIS piedāvāto elektronisko parakstu. Pretendents pēc saviem ieskatiem pieteikumu, Tehnisko piedāvājumu un Finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta Pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru);

Pretendents piedāvājumu iesniedz latviešu valodā. Ja Pretendents iesniedz dokumentus svešvalodā, tiem jāpievieno paraksttiesīgās vai pilnvarotās personas (pievienojot pilnvaru) apliecināts tulkojums latviešu valodā;

piedāvājumam pilnībā jāatbilst nolikumā un tā pielikumos minētajām prasībām. Visi piedāvājuma pielikumi ir tā neatņemamas sastāvdaļas.

Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu.

Visai Pretendenta piedāvājumā sniegtajai informācijai ir jābūt patiesai. Ja Pasūtītāja iepirkuma komisijai (turpmāk – Komisija) rodas šaubas par Pretendenta piedāvājumā sniegto informācijas patiesību vai dokumenta autentiskumu, tai ir tiesības pieprasīt, lai, Pretendents apstiprina informācijas patiesību un/vai uzrāda apstiprinoša dokumenta oriģinālu vai iesniedz normatīvajos aktos noteiktajā kārtībā apliecinātu dokumenta kopiju.

Pretendentam nolikuma 2.4.punktā minētie dokumenti ir jāiesniedz Komisijas norādītajā termiņā.
PRETENDENTU ATLASES PRASĪBAS un iesniedzamie dokumenti
Pretendenta izslēgšanas nosacījumi:

Komisija neizskata Pretendenta piedāvājumu un izslēdz Pretendentu no turpmākās dalības iepirkuma procedūrā, ja:

Pretendents atbilst PIL 42.panta pirmajā daļā noteiktajiem izslēgšanas nosacījumiem;

Pretendenta norādītais apakšuzņēmējs, kura sniedzamo pakalpojumu vērtība ir vismaz 10 procenti no kopējās līguma vērtības, atbilst PIL 42.panta pirmās daļas 2. - 7.punktā minētajiem nosacījumiem;

personālsabiedrības biedrs, ja Pretendents ir personālsabiedrība, atbilst PIL 42.panta pirmās daļas 1. - 7.punktā minētajiem nosacījumiem;

Pretendenta norādītā persona, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, atbilst PIL 42.panta pirmās daļas 1. - 7.punktā minētajiem nosacījumiem;

uz Pretendentu, kuram būtu piešķiramas līguma slēgšanas tiesības, Pretendenta valdes un padomes locekli, Patiesā labuma guvēju, pārstāvēttiesīgo personu un prokūristu, personu, kura ir pilnvarota pārstāvēt Pretendentu darbībās, kas saistītas ar filiāli, personālsabiedrības biedru, tā valdes un padomes loceklis, patieso labuma guvēju, pārstāvēttiesīgo personu un prokūristu, ja Pretendents ir personālsabiedrība, Pretendenta norādīto apakšuzņēmēju, tā valdes un padomes loceklis, patiesā labuma guvēju, pārstāvēttiesīgo personu un prokūristu un personu, kura ir pilnvarota pārstāvēt apakšuzņēmēju darbībās, kas saistītas ar filiāli, un personālsabiedrības biedru, tā valdes un padomes loceklis, patiesā labuma guvēju, pārstāvēttiesīgo personu un prokūristu, ja apakšuzņēmējs ir personālsabiedrība, ja Pasūtītājs atbilstoši normatīvajiem aktiem publisko iepirkumu jomā ir paredzējis iespēju veikt tiešus maksājumus apakšuzņēmējam, ir attiecināmi Starptautisko un Latvijas Republikas nacionālo sankciju likuma 11.1panta pirmajā daļā minētie nosacījumi. 

Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja Pretendents plāno piesaistīt apakšuzņēmējus) normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs.

Prasību izpildei iesniedzami šādi dokumenti:

ja Pretendents ir reģistrēts citā valstī, jāiesniedz attiecīgajā valstī izsniegta uzņēmuma reģistrācijas apliecība vai izziņa (-s), kas apliecina, ka Pretendents, personu grupas dalībnieki, personālsabiedrības dalībnieki un apakšuzņēmēji ir reģistrēti likumā noteiktajā kārtībā. Par Latvijas Republikā reģistrētu Pretendentu komisija pārbaudīs informāciju Uzņēmuma reģistra interneta mājaslapā www.ur.gov.lv.
Pretendentam ir raksturīga stabila saimnieciskā darbība un pieejami pietiekami brīvie finanšu līdzekļi savlaicīgai un kvalitatīvai līgumu izpildei, tajā skaitā:

Pretendenta vispārējam apgrozāmo līdzekļu koeficientam (to aprēķina, dalot apgrozāmo līdzekļu summu ar īstermiņa parādu summu) saskaņā ar pēdējās, normatīvajos aktos noteiktajos termiņos auditētās un zvērināta revidenta apstiprinātās (ja to paredz normatīvie akti) gada pārskatam pievienotās finanšu gada bilances datiem jābūt vismaz 1 (viens).
Prasību izpildei iesniedzami šādi dokumenti:

Pretendenta apstiprināta bilance, kurā esošā informācija apstiprina nolikuma 3.3.1.punkta izpildi.

Pretendenta profesionālās un tehniskās spējas ir pietiekamas savlaicīgai un kvalitatīvai pakapojumu veikšanai:
Pretendentam iepriekšējo 3 gadu laikā (2019., 2020., 2021. un 2022.gads līdz piedāvājuma iesniegšanai) ir ne mazāk kā 12 mēnešu ilga pieredze telpu kopšanas pakalpojumu sniegšanā vismaz 2 dažādu līgumu ietvaros. Vismaz viena līguma ietvaros uzkopjamo telpu platība ir bijusi vismaz 10 000 m2 nepārtrauktus 12 mēnešus.

Pretendents ir spējīgs nodrošināt savas profesionālās darbības civiltiesiskās atbildības apdrošināšanu ar apdrošinājuma summu ne mazāku par piedāvāto līgumsummu.

Prasību izpildei iesniedzami šādi dokumenti:

Pretendenta iepriekšējās pieredzes pārskats, kas sagatavojams atbilstoši pielikumā Nr.4 norādītajai formai, un sarakstā minēto pasūtītāju atsauksmes (par nolikuma prasībām atbilstošas tiks uzskatītas tikai pozitīvas atsauksmes). Pārskatā Pretendents norāda tādu informāciju, kas apliecina nolikuma 3.4.1.punktā prasītās pieredzes esamību;

brīvā formā sagatavots apliecinājums, ka Pretendents iepirkuma līguma slēgšanas gadījumā uz visu iepirkuma līguma darbības laiku veiks savas profesionālās darbības civiltiesiskās atbildības apdrošināšanu ar apdrošinājuma summu ne mazāku par piedāvāto līgumsummu.
PRASĪBAS APAKŠUZŅĒMĒJIEM UN IESNIEDZAMIE ATLASES DOKUMENTI

Ja Pretendents iepirkuma līguma izpildei plāno piesaistīt apakšuzņēmējus, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, Pretendents atlases dokumentiem pievieno informāciju par apakšuzņēmējiem, kurā norāda piesaistītos apakšuzņēmējus un katram apakšuzņēmējam izpildei nododamo līguma daļu (atbilstoši nolikuma 6.pielikumā pievienotajai formai) un brīvā formā sagatavotu apakšuzņēmēja rakstisku piekrišanu sniegt tam uzticētos pakalpojumus, jānorāda veicamie darbi.

Prasības PRETENDENTIEM un iesniedzamie ATLASES dokumenti piegādātāju apvienības gadījumā

Piegādātāju apvienība piedāvājuma atlases dokumentiem pievieno savstarpēju vienošanos, ko parakstījuši pušu paraksttiesīgie pārstāvji, un kurā precīzi atspoguļots nolūks vienošanās noslēgšanai un atbildības sadalījums.

Pasūtītājs gadījumā, ja iepirkuma rezultātā tiktu izvēlēts piegādātāju apvienības piedāvājums, var izmantot Publisko iepirkuma likuma 13.panta sestajā daļā dotās tiesības izvirzīt prasību uz līguma slēgšanu pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.

CITI Iesniedzamie ATLASES dokumenti

Pretendenta pieteikums dalībai iepirkumā (sagatavots atbilstoši iepirkuma nolikuma 1.pielikumam).
Dokuments, kas apliecina piedāvājumu parakstījušās personas tiesības pārstāvēt Pretendentu. Dokuments nav jāiesniedz, ja Pasūtītājs minēto informāciju var iegūt no Uzņēmumu reģistra.
Ārvalstīs reģistrēts vai dzīvojošs Pretendents ir tiesīgs iesniegt attiecīgās ārvalsts kompetentās institūcijas izziņu, kas apliecina, ka uz Pretendentu nav attiecināmi PIL 42.panta pirmajā daļā noteiktie izslēgšanas nosacījumi (saskaņā ar Publisko iepirkumu likuma 41.panta trešo daļu ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja vien izziņas vai dokumenta izdevējs nav norādījis īsāku tā derīguma termiņu).
Pretendents ir tiesīgs iesniegt attiecīgās ārvalsts kompetentās institūcijas izziņu, kas apliecina, ka uz Pretendenta ārvalstu amatpersonu, kura ir Pretendenta valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt Pretendentu darbībās, kas saistītas ar filiāli, nav attiecināmi PIL 42.panta pirmās daļas 1.punktā noteiktie izslēgšanas nosacījumi (saskaņā ar Publisko iepirkumu likuma 41.panta trešo daļu ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja vien izziņas vai dokumenta izdevējs nav norādījis īsāku tā derīguma termiņu).
Brīvā formā sagatavota informācija par to, vai Pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam (mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro. Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro).
Brīvā formā sagatavots apliecinājums, ka/vai Pretendents ir apsekojis un iepazinies ar uzkopjamo Objektu, tā faktisko stāvokli, uzkopjamo telpu un virsmu platību, apjomu un telpu plāniem. Pretendents ir tiesīgs neapsekot Objektu un neiesniegt šajā punktā minēto dokumentu, tomēr šādā gadījumā Pretendents uzņemas pilnu atbildību par piedāvājuma atbilstību sniedzamā pakalpojuma apjomam un atsakās šajā sakarā celt vēlāk radušās pretenzijas.

Ja Pretendents vai kāds no personālsabiedrības biedriem atbilst Publisko iepirkumu likuma 42.panta pirmās daļas 1., 2., 3., 4., 6. vai 7.punktā minētajam izslēgšanas gadījumam, tad atbilstoši likuma 43.panta otrajai daļai Pretendents papildus iesniedz brīvā formā sagatavotu informāciju par to, kurš likuma 42.panta pirmās daļas 1., 2., 3., 4., 6. vai 7.punktā izslēgšanas nosacījums uz to attiecas.

Pretendents ir tiesīgs iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai nolikumā noteiktajām Pretendentu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu
, lai apliecinātu, ka tas atbilst paziņojumā par līgumu vai nolikumā noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai nolikumā noteiktajām prasībām, un par tā norādīto apakšuzņēmēju, kurš veic  vismaz 10 % (desmit procenti) no Piegādes līguma vērtības. Personu apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza. Ja Pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst atklāta konkursa nolikumā noteiktajām Pretendentu atlases prasībām, Komisija jebkurā brīdī iepirkuma procedūras laikā var lūgt Pretendentam iesniegt visus vai daļu no dokumentiem, kas apliecina atbilstību nolikumā noteiktajām Pretendentu atlases prasībām.

Tehniskais piedāvājums 

Pretendentam Tehniskais piedāvājums par attiecīgo iepirkuma priekšmeta daļu ir jāsagatavo un jāiesniedz atbilstoši Tehniskajai specifikācijai (2.pielikums). Pretendenta Tehniskajam piedāvājumam pilnībā jāatbilst Tehniskās specifikācijas prasībām.

Tehniskajā piedāvājumā ir iekļaujami šādi dokumenti:
saraksts ar iepirkuma līguma izpildē visu pielietojamo mazgāšanas un dezinfekcijas līdzekļiem, klāt pievienojot to drošības datu lapas un lietošanas instrukcijas latviešu valodā;
brīvā formā sagatavotu apraksts par pakalpojumu sniegšanas tehnoloģisko procesu (Pretendents norāda kopšanas darbu veikšanas secību, kopšanas darbu metožu un procesu aprakstu, kopšanas līdzekļu un tehniskā nodrošinājuma pielietošanu; higiēnas preču kvalitātes kontroles aprakstu, darba izpildes kvalitātes kontroles pasākumu veikšanas kārtību un biežumu, problēmu pieteikšanas kārtību, izskatīšanu, reaģēšanas laiku  un novēršanu (ne ilgāku kā vienas darba dienas laikā), minot konkrētus piemērus; kopšanas darbā iesaistīto personālu u.c.).
Finanšu piedāvājums 

Pretendentam Finanšu piedāvājums par attiecīgo iepirkuma priekšmeta daļu ir jāsagatavo un jāiesniedz atbilstoši Finanšu piedāvājuma veidlapai (3.pielikums). 

Finanšu piedāvājumā cenu norāda eiro (EUR) par visu apjomu vienam gadam, jeb 12.mēnešiem. Individuālas izmaksas par katru kopjamo adresi jānorāda tehniskajā specifikācijā pretī katras mājas adresei un darāmo darbu tabulai.
Cenā jāiekļauj visi ar iepirkuma priekšmeta izpildi saistītie izdevumi, t.sk., administratīvās izmaksas (piemēram, transporta izdevumus, visa veida sakaru izmaksas u.c.). Papildu izmaksas līguma darbības laikā netiks pieļautas.

Piedāvātā cena nav pakļauta nekādam cenu pieaugumam.

PiedāvājumU vērtēšana 

Vispārīgie noteikumi

Iepirkuma piedāvājumus izskata iepirkuma komisija, kas izvērtē Pretendentu un tā piedāvājumu atbilstību nolikuma prasībām un katrā iepirkuma priekšmeta daļā izvēlas piedāvājumu ar viszemāko cenu.
Nepieciešamības gadījumā Pretendenta sniegtās informācijas precizēšanai un pilnīgai piedāvājuma izvērtēšanai komisija var pieprasīt Pretendentam papildu paskaidrojumus.

Piedāvājuma noformējuma pārbaude

Piedāvājumu noformējuma pārbaudes laikā iepirkumu komisija pārbauda, vai iesniegtie piedāvājumi sagatavoti un noformēti atbilstoši nolikuma 2.sadaļā norādītajām prasībām.

Ja piedāvājums nav noformēts atbilstoši nolikuma prasībām, iepirkuma komisija var lemt par piedāvājuma tālāku izskatīšanu.

Pretendentu atlase

Pēc piedāvājuma noformējuma pārbaudes komisija veic Pretendentu atlasi.

Pretendentu atlases laikā iepirkumu komisija veic Pretendenta atbilstības pārbaudi nolikuma 3.-6.sadaļu prasībām. 

Ja kāds no iesniegtajiem dokumentiem neapliecina Pretendenta atbilstību izvirzītajiem Pretendenta atlases nosacījumiem vai Pretendents ir iesniedzis nepatiesu informāciju savas kvalifikācijas novērtēšanai, vai vispār nav sniedzis informāciju, iepirkumu komisija turpmāk tā piedāvājumu neizskata. 

Tehnisko piedāvājumu atbilstības pārbaude

Pēc Pretendentu atlases komisija veic Tehnisko piedāvājumu atbilstības pārbaudi.

Tehnisko piedāvājumu atbilstības pārbaudes laikā komisija izvērtē Tehnisko piedāvājumu atbilstību nolikuma prasībām.

Ja Pretendenta Tehniskais piedāvājums neatbilst nolikuma prasībām, komisija turpmāk šo piedāvājumu attiecīgajā iepirkuma priekšmeta daļā neizskata.

Finanšu piedāvājumu atbilstības pārbaude

Pēc Tehnisko piedāvājumu vērtēšanas komisija veic Finanšu piedāvājumu atbilstības pārbaudi.

Finanšu piedāvājumu atbilstības pārbaudes laikā komisija izvērtē Finanšu piedāvājumu atbilstību nolikuma prasībām.

Vērtējot Finanšu piedāvājumu, iepirkuma komisija pārbaudīs, vai piedāvājumā nav aritmētisku kļūdu. Ja iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā izmantos labotās cenas.

Ja Pasūtītājam piedāvājums šķitīs nepamatoti lēts, Pasūtītājs rīkosies atbilstoši Publisko iepirkumu likuma 53.pantam.
Ja Pretendenta Finanšu piedāvājums neatbilst nolikuma prasībām vai tas tiek atzīts par nepamatoti lētu, komisija turpmāk šo piedāvājumu attiecīgajā iepirkuma priekšmeta daļā neizskata.

Komisija ir tiesīga piedāvājumu atbilstības pārbaudi veikt tikai Pretendentam, kuram būtu piešķiramas iepirkuma līguma slēgšanas tiesības. 
Komisija pēc saviem ieskatiem nepieciešamības gadījumā ir tiesīga izvēlēties citu Pretendentu iesniegto piedāvājumu vērtēšanas posmu secību, lai iespējami efektīvākā un īsākā laikā izvērtētu konkursā iesniegtos piedāvājumus. Piemērojot citu piedāvājuma posmu vērtēšanas secību, jebkurā gadījumā iepirkuma komisija ievēro nolikumā noteikto piedāvājuma izvēles kritēriju, izvirzītās atlases prasības, Tehniskās specifikācijas un PIL 2.pantā ietvertos likuma mērķus.
Uzvarētāja noteikšana
Katrā iepirkuma priekšmeta daļā atsevišķi tiks salīdzinātas Pretendentu piedāvātās cenas un par uzvarētāju tiks atzīts Pretendents, kura piedāvājums atbildīs nolikumā izvirzītajām prasībām un būs ar zemāko piedāvāto cenu (EUR bez PVN) (saskaņā ar Publisko iepirkumu likuma 51.panta ceturto daļu, Pasūtītājs piedāvājumu salīdzināšanai un izvērtēšanai izmantos tikai cenu, jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē). Gadījumā, ja divi vai vairāk Pretendenti ir iesnieguši piedāvājumus ar vienādām zemākajām cenām, par uzvarētāju tiek atzīts pretendents, kurš nolikuma 3.4.3.1.punktā minētajā dokumentā ir norādījis vairāk līgumus, kas atbilst nolikuma 3.4.1.punkta prasībām. Ja arī minēto līgumu skaits sakrīt, uzvarētāja noteikšanai tiks veikta loze. Par izlozes norisi (datumu un laiku), katrs izlozes dalībnieks tiks informēts, nosūtot tam elektroniski vēstuli. Pretendentam ir tiesības, bet ne pienākums piedalīties izlozē. Ja Pretendents nepiedalīsies izlozē, tad viņam nav tiesības celt iebildumus par notikušās izlozes rezultātiem.
Jebkurā piedāvājumu novērtēšanas stadijā Komisija var pieņemt lēmumu par eksperta pieaicināšanu piedāvājuma izvērtēšanai, informācijas pieprasījumiem, kā arī citus lēmumus, kas ir nepieciešami piedāvājumu pilnīgai izvērtēšanai saskaņā ar šo nolikumu un Publisko iepirkumu likumu.

Iepirkuma līgums

Iepirkuma Līguma projekta teksts ir pievienots nolikumam kā Pielikums Nr.5. Līguma grozījumi veicami Publisko iepirkumu likuma 61.pantā noteiktajos gadījumos un kārtībā.
Komisija par Pretendentu, kuram būtu piešķiramas līguma slēgšanas tiesības, pārbauda, vai uz Pretendentu nav attiecināmi PIL 42.pantā minētie izslēgšanas nosacījumi, nepieciešamo informāciju iegūstot no EIS (attiecībā uz Latvijā reģistrētiem Pretendentiem).
Gadījumā, ja iepirkuma uzvarētājs nav ieradies parakstīt iepirkuma līgumu Pasūtītāja noteiktajā termiņā (kas nav mazāks par 5 darba dienām) vai arī nav iesniedzis nolikumā noteiktajā kārtībā pieprasīto dokumentu, Pasūtītājam ir tiesības uzskatīt, ka Pretendents ir atteicies no līguma slēgšanas un lemt par iepirkuma līguma slēgšanu ar Pretendentu, kura piedāvājums tika atzīts kā nākamais zemākās cenas piedāvājums. Ja pieņemts lēmums slēgt līgumu ar Pretendentu, kurš piedāvājis nākamo zemāko cenu, bet tas atsakās līgumu slēgt, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

Pirms lēmuma pieņemšanas par līguma noslēgšanu ar Pretendentu, kurš piedāvājis nākamo zemāko cenu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar Pasūtītāju. Ja nepieciešams, Pasūtītājs ir tiesīgs pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

IEPIRKUMA komisijas tiesības un pienākumi

Iepirkuma komisijas tiesības:

Pieprasīt, lai Pretendents precizē informāciju par savu piedāvājumu, ja tas nepieciešams piedāvājuma noformējuma pārbaudei, atlasei un atbilstības pārbaudei, kā arī vērtēšanai un salīdzināšanai.

Pieaicināt ekspertu ar padomdevēja tiesībām.

Lemt par piedāvājuma tālāku izskatīšanu, ja piedāvājums nav noformēts atbilstoši nolikuma minētajām prasībām.

Noraidīt piedāvājumu, ja tiek konstatēts, ka ir iesniegts nolikuma prasībām neatbilstošs piedāvājums vai ir sniegta nepilnīga vai nepatiesa informācija.

Izvēlēties tikai tos piedāvājumus, kas atbilst visām izvirzītajām nolikuma prasībām. 

Iepirkuma komisijas pienākumi:

Nodrošināt iepirkuma procedūras norisi un dokumentēšanu.

Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.

Laikā no piedāvājuma iesniegšanas līdz tā atvēršanai aizliegts sniegt informāciju par citu piedāvājuma esamību.

Vērtēt Pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un nolikumu, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu.

Pretendenta tiesības un pienākumi

Pretendenta tiesības:

Apvienoties ar citiem Pretendentiem un iesniegt vienu kopēju piedāvājumu.

Pieprasīt papildu informāciju par nolikumu.

Līdz piedāvājumu iesniegšanas termiņa beigām grozīt vai atsaukt iesniegto piedāvājumu.

Pretendenta pienākumi:

Sagatavot piedāvājumu atbilstoši nolikuma prasībām.

Papildus informāciju pieprasīt rakstveidā.

Sniegt patiesu informāciju.

Sniegt atbildes uz iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, Pretendentu atlasei, piedāvājumu atbilstības pārbaudei, salīdzināšanai un vērtēšanai.

Segt visas izmaksas, kas saistītas ar piedāvājumu sagatavošanu un iesniegšanu.

Negrozīt savu piedāvājumu pēc piedāvājumu iesniegšanas termiņa beigām.

Pielikumi:

Pielikums Nr.1- Pretendenta pieteikums par piedalīšanos iepirkumā,

Pielikums Nr.2- Tehniskā specifikācija,

Pielikums Nr.3- Finanšu piedāvājums,

Pielikums Nr.4- Pieredzes apraksts,

Pielikums Nr.5- Iepirkuma līguma projekts,
Pielikums Nr.6- Informācija par Pretendenta piesaistītajiem apakšuzņēmējiem.
1.pielikums

Pretendenta pieteikums par piedalīšanos

IEPIRKUMĀ


„SIA “DOBELES NAMSAIMNIEKS” pārvaldāmo māju kāpņu telpu kopšana”
Nr. SIA DN 2022/2
Ar šī pieteikuma iesniegšanu mēs, _________________, reģ. Nr.______________________, 
(Pretendenta nosaukums)
tā
personā
(vadītāja vai pilnvarotās personas vārds un uzvārds)

apņemas sniegt pakalpojumu saskaņā ar iepirkuma nolikuma nosacījumiem, Tehnisko un Finanšu piedāvājumiem;

apliecina, ka piedāvājumā ietverto dokumentu kopijas atbilst dokumenta oriģinālam un dokumenta tulkojumi latviešu valodā atbilst dokumenta oriģinālvalodā saturam;

apliecina, ka nav tādu apstākļu, kuri liegtu piedalīties iepirkumā un pildīt nolikumā noteiktās prasības;

ir izpratis nolikumā noteiktās prasības un apņemas tās ievērot; 

apliecina, ka visas piedāvājumā sniegtās ziņas ir patiesas.

Ar šo mēs iesniedzam savu piedāvājumu, kas sastāv no šī pieteikuma, kam pievienoti Pretendentu atlases dokumenti, tehniskais un finanšu piedāvājums, kā arī pārējie Iepirkuma nolikumā noteiktie dokumenti.

INFORMĀCIJA PAR PRETENDENTU:
	1.
	Nosaukums:

	2.
	Adrese:

	3.
	Kontaktpersona :

	4.
	Telefons:

	5.
	E-pasts:

	6. 
	Finanšu rekvizīti:

	Bankas nosaukums:
	

	Bankas adrese (tai skaitā pilsēta, valsts, pasta indekss):
	

	Bankas kods:
	

	Konta numurs:
	


Pretendenta paraksttiesīgās personas vārds,
uzvārds, amats:



2.pielikums 

TEHNISKĀ SPECIFIKĀCIJA

Pasūtītājs nosaka, ka Izpildītājs Pasūtītāja objektos, sniedz šādus kāpņu telpu kopšanas pakalpojumus:
Saraksts pievienots atsevišķā Exel failā.

*SAUSĀ KOPŠANA - grīdu/kāpņu sausā kopšana (līdz pagrabu ieejas druvīm). Ja kāpņu telpu izvietoti augi - ap podiem tīra grīdu; Ja kāpņu telpās tiek uzglabāti riteņi, bērnu rati - iespēju robežās zem tiem jātīra grīda. Redzamu smērējumu, sienu, grīfu, stikla vējtveru,  durvju logu, kāpņu margu un kāpņu telpu durvju notīrīšana. Slapjdraņķa laikā (slapjš sniegs vai sniegs kopā ar lietu) kāpņu telpu pirmo stāvu mitrā kopšana saskaņā ar sausās kopšanas tīrīšanas grafiku.

**MITRĀ KOPŠANA – grīdu/kāpņu sausā kopšana (līdz pagrabu ieejas druvīm). Ja kāpņu telpā izvietoti augi, ap podiem tīra grīdu; Ja kāpņu telpās tiek uzglabāti riteņi, bērnu rati - iespēju robežās zem tiem jātīra grīda. Redzamu smērējumu, sienu, grīdu, stikla vējtveru,  durvju logu, kāpņu margu un kāpņu telpu durvju notīrīšana.

*** KĀPŅU TELPU LOGU MAZGĀŠANA – kāpņu telpu logu mazgāšana no ārpuses un iekšpuses.

Par kopšanā izmantotajiem līdzekļiem:

Visi kopšanā izmantotie līdzekļi atbilst 2017.gada 20.jūnija MK noteikumu Nr.353 “Prasības zaļajam publiskajam iepirkumam un to piemērošanas kārtība” 1.pielikuma ZPI kritērijiem 5.1. – 5.6.iedaļā.

Pakalpojumu nodrošināšana, vadība
Izpildītājs saskaņā ar Pasūtītāja prasībām visā līguma izpildes laikā nodrošina darba vadītāju, kurš nodrošina Tehniskajā specifikācijā minēto pakalpojumu izpildi un personāla darbības organizāciju un kontroli visos Pasūtītāja objektos. Darbu  vadītāja prombūtnes laikā Darbu vadītāja pienākumus izpilda Izpildītāja norīkots Darbu vadītāja aizvietotājs.

Darba vadītāja galvenie pienākumi:

pilnībā uzņemties atbildību un nodrošināt Tehniskajā specifikācijā norādīto visu Pasūtītāja objektu platību tīrību;

pastāvīgi organizēt un kontrolēt pakalpojumu sniegšanu;

organizēt un atbildēt par visu paredzēto darbu veikšanu pilnā apmērā, neatkarīgi no tā, vai tos veic Izpildītāja darbinieki vai apakšuzņēmēji;

regulāri sniegt atskaites Pasūtītājam par paveiktajiem darbiem;

par  problemātiskajām vietām objektos informēt Pasūtītāju un piedāvāt risinājumus;

gadījumā, ja tiek konstatētas kādas tehniskas vai citas nepilnības objektos, kuras tieši neattiecas uz iepriekš minētajiem pakalpojumiem, nekavējoties ziņot Pasūtītāja kontaktpersonai (tehniski bojājumi, plīsumi, noplūdes. t.t.);

vadīt, organizēt un kontrolēt pakalpojumos iesaistīto personālu un atbildēt par tā rīcību Pasūtītāja objektos. 

aktīvi sadarboties ar Pasūtītāja kontaktpersonu;

pārzināt un nodrošināt attiecīgo darba drošības un ugunsdrošības normu ievērošanu Pasūtītāja objektos;

atbilstoši reaģēt un organizēt kopšanu ārkārtas situācijās.
3.pielikums

Pretendenta 

FINANŠU PIEDĀVĀJUMS

Pilnībā iepazinušies ar iepirkuma procedūras nolikumu un tā pielikumiem, kā arī ar pieejamo informāciju, Pretendents ______________________________________________ piedāvā līgumā noteiktajos termiņos veikt kāpņu telpu kopšanu iepirkumā “SIA “DOBELES NAMSAIMNIEKS” pārvaldāmo māju kāpņu telpu kopšana”, pēc tehniskās specifikācijas par šādu kopējo līguma summu:

	Kopējā līguma summa, EUR bez PVN
	PVN
	Kopējā līguma summa, EUR ar PVN

	
	
	


Apliecinām, ka:

Esam iepazinušies un sapratuši iepirkuma procedūras dokumentu, tai skaitā līguma projekta, noteikumus un piekrītam izpildīt preču piegādi par piedāvājumā norādīto līgumcenu.

Piedāvātajā līgumcenā ir iekļautas visas preču piegādes nepieciešamās izmaksas.

Preču piegāde tiks veikta atbilstoši nolikuma un tā pielikumu noteikumiem, Latvijas Republikā spēkā esošām tiesību normām.

Mums ir pieejami pietiekami resursi Līguma izpildei.

Iepirkuma līguma slēgšanas gadījumā no mūsu puses līgumu parakstīs pretendenta pārstāvis: pārstāvja amats, vārds uzvārds, kas pretendentu pārstāv uz (statūti, pilnvara vai cits – nosaukt atbilstošo) pamata.
Pretendenta kontaktpersonas :

	Vārds
	

	Uzvārds
	

	Amats
	

	Tālruņa numurs
	

	Faksa numurs
	

	e-pasta adrese
	


Pretendenta pārstāvja paraksts, paraksta atšifrējums, piedāvājuma parakstīšanas datums.
4.pielikums

PRETENDENTA PIEREDZES APRAKSTS

	Nr.

p.k.
	Informācija par pasūtītāju, norādot kontaktinformāciju un kontaktpersonu
	Sniegtais pakalpojums (pakalpojuma apraksts, raksturojot sniegtā pakalpojuma saturu)
	Līgumcena eiro (EUR) bez PVN
	Pakalpojumu sniegšanas laiks/periods
	Uzkopto telpu 

platība

	Līgums Nr.1
	
	
	
	
	

	Līgums Nr.2
	
	
	
	
	

	…
	
	
	
	
	


*Sarakstā norāda tikai tos objektus, par kuriem Pretendents pievieno pozitīvas atsauksmes. 

Pielikumā:

1) atsauksme no _______________

2) atsauksme no _______________

…

5.pielikums

IEPIRKUMA LĪGUMS

Kāpņu telpu kopšanas pakalpojumi
Dobelē,






   2022.gada __.___________

SIA „DOBELES NAMSAIMNIEKS”, reģ. Nr. 48503021348, juridiskā adrese: Zaļā iela 3, Dobele, Dobeles nov., tās valdes locekļa Jāņa Audzēviča personā, kurš rīkojas saskaņā ar Statūtiem dzīvokļu īpašnieku vārdā un interesēs, turpmāk tekstā - Pasūtītājs, no vienas puses, un 

________________________________ (turpmāk – Izpildītājs), tās _____________________ personā, kurš darbojas uz _______________________________pamata, no otras puses, turpmāk katra atsevišķi un abas kopā sauktas “Puses”,

pamatojoties uz iepirkuma „SIA “DOBELES NAMSAIMNIEKS” pārvaldāmo māju kāpņu telpu kopšana” (iepirkuma identifikācijas Nr. SIA DN 2022/2) nosacījumiem un rezultātiem, noslēdz šo līgumu (turpmāk – Līgums) par turpmāko:
Līgumā lietotie termini

Pasūtītājs – SIA “DOBELES NAMSAIMNIEKS”, reģistrācijas numurs Nr. 48503021348.
Izpildītājs – _______________, reģ. Nr. ________________.
Līgums – šis, starp Pusēm noslēgtais līgums un visi tā pielikumi. 
Puse/Puses – Pasūtītājs vai Izpildītājs vai abi kopā.
Objekts/-i – Pasūtītāja pārvaldīšanā esoši nekustamie īpašumi, kas atrodas Dobeles novadā un kas norādīti Līguma - 1. pielikumā vai Pušu Aktā par izmaiņām Pakalpojumos.
Pakalpojumi -  Līguma 1.pielikumā minētā telpu iknedēļas sausā kopšana, ikmēneša telpu mitrā kopšana un kāpņu telpu logu mazgāšana Objektos, ievērojot Tehnisko specifikāciju. Finanšu piedāvājumā ir norādītas aptuvenās uzkopjamās platības Objektos.
Līguma kopējā summa - kopējā samaksa Līguma ietvaros bez PVN, kuru Pasūtītājs nevar pārsniegt Līgumā noteiktajā kārtībā samaksājot Izpildītājam par Līguma noteikumiem atbilstošu Pakalpojumu sniegšanu Objektos.
PVN - pievienotās vērtības nodoklis.
Pakalpojumu maksa - samaksa par Pakalpojumiem bez PVN, kas nodrošināti mēneša ietvaros saskaņā ar Līguma 1.pielikumu, kurās ietilpst visas izmaksas, kas saistītas ar Pakalpojumu izpildi kopumā, tajā skaitā darbinieku darba algas, transports, inventārs, materiāli, civiltiesiskās atbildības apdrošināšanas polises, nodokļi (neskaitot PVN), nodevas, izmaksas nepieciešamo atļauju iegūšanai no trešajām personām (ja saskaņā ar normatīvajiem aktiem ir nepieciešamas Līguma izpildei), neparedzamie izdevumi, peļņa, sadārdzinājumi un visas citas ar Līguma savlaicīgu un kvalitatīvu izpildi saistītās izmaksas.
Akts - Pakalpojumu nodošanas un pieņemšanas akts, ar kuru tiek pieņemti Pakalpojumi vai to daļa. Izpildītājs sagatavo, paraksta un iesniedz Pasūtītājam Aktu par sniegtajiem Pakalpojumiem iepriekšējā kalendārajā mēnesī. 
Tehniskā specifikācija – Pasūtītāja noteiktās Pakalpojumu tehniskās un organizatoriskās prasības, kas pievienotas Līguma 1.pielikumā.
Finanšu piedāvājums – Izpildītāja iesniegtās Pakalpojumu cenas, kas pievienotas Līguma 1.pielikumā.
Nepārvarama vara - no Pušu gribas neatkarīgi notikumi, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, un citi apstākļi, kas neiekļaujas Pušu iespējamās kontroles robežās u.c.) un kurus Puses nevarēja paredzēt un/vai  novērst.
Līguma priekšmets

Pasūtītājs uzdod un Izpildītājs apņemas ar savu darbaspēku un tehniskajiem līdzekļiem veikt Dobeles pilsētas un novada daudzdzīvokļu dzīvojamo māju kāpņu telpu kopšanu saskaņā ar Tehnisko specifikāciju/ Finanšu piedāvājumu (Līguma 1.pielikums), šī Līguma noteikumiem un Latvijas Republikā spēkā esošajiem normatīvajiem aktiem, turpmāk tekstā - Pakalpojums. 

Pirms Pakalpojuma uzsākšanas Pasūtītāja pārstāvis iepazīstina Izpildītāja pārstāvi ar iekšējās kārtības un darba drošības noteikumiem Objektā, Objektu, tā telpu izvietojumu, kurā sniedzams Pakalpojums.  

Parakstot Līgumu Izpildītājs apliecina, ka ir pienācīgi iepazinies ar Pakalpojuma izpildes nosacījumiem, Pakalpojuma apjomu, Pasūtītāja prasībām un atsakās saistībā ar to izvirzīt jebkādus iebildumus vai pretenzijas.

Līguma summa un norēķinu kārtība

Līguma kopējā maksimālā summa (turpmāk – Līgumcena) par pakalpojumu sniegšanu 12 ( divpadsmit) mēnešu laikā no līguma spēkā stāšanās brīža ir EUR __________________ (____________________________) bez pievienotā vērtības nodokļa (turpmāk – PVN), un PVN EUR ___________(_______), kopāEUR _______________ (________________). 

Par veiktajiem Pakalpojumiem Pasūtītājs veic samaksu, ņemot vērā faktiski veikto Darbu apjomu mēnesī, saskaņā ar Līguma 1.pielikumā (Finanšu piedāvājums) norādītajām cenām. Cenā par Pakalpojumu  ir ietvertas visas ar Līguma izpildi un Pakalpojuma nodrošināšanu saistītās izmaksas, t.sk., darbaspēks, materiāli, tehnika, inventārs, nodokļi, transports, darbu organizācija, darba drošība un citas Izpildītāja izmaksas, kas saistītas ar Pakalpojuma sniegšanu, bez PVN.  

Pakalpojumu maksa visā Līguma darbības laikā nevar tikt paaugstināta sakarā ar cenu pieaugumu darbaspēka un/vai materiālu izmaksām, nodokļu likmes vai nodokļu un citu normatīvo aktu izmaiņām, kas stāsies spēkā visā Līguma darbības laikā vai kas stājušās spēkā pirms Līguma spēkā stāšanās, un jebkuriem citiem apstākļiem, kas varētu ietekmēt Pakalpojuma maksu.
Izpildītājam nav tiesības prasīt papildu samaksu no Pasūtītāja, ja Līguma izpildes laikā tiek konstatēts, ka Izpildītājs nav iekļāvis visus nepieciešamos materiālus un/vai izmaksas saskaņā ar Pasūtītāja noteiktajām prasībām, kļūdījies Pakalpojumu cenās, nav piedāvājis cenu par visu Pakalpojumu apjomu, kas nepieciešami Pakalpojumu pilnīgai izpildei atbilstoši Līgumam un tā pielikumiem. 
Samaksu par Pakalpojumu sniegšanu Pasūtītājs veic vienu reizi mēnesī atbilstoši iepriekšējā mēnesī Izpildītāja faktiski sniegtajam Pakalpojumu apjomam.
Pasūtītājs maksā Izpildītājam Pakalpojumu maksu par mēnesī faktiski saņemtajiem Pakalpojumiem 10 (desmit) darba dienu laikā pēc Akta abpusējas parakstīšanas un Izpildītāja sagatavota, Līguma noteikumiem atbilstoša, rēķina saņemšanas. Pamats rēķina izrakstīšanai un samaksas veikšanai ir Pušu parakstīts Akts.

Puses vienojas, ka Izpildītājs rēķinu sagatavo elektroniski un nosūta to uz Pasūtītāja elektroniskā pasta adresi namsaimnieks@dobelesnamsaimnieks.lv. Puses atzīst un apstiprina, ka, saskaņā ar likuma „Par grāmatvedību” 7.1 pantu, ja uz rēķina norādīta piezīme „Rēķins ir sagatavots elektroniski un ir derīgs bez paraksta” elektroniski sagatavots rēķins  ir derīgs bez paraksta. 
Izpildītājs, sagatavojot rēķinu, tajā iekļauj sekojošu informāciju:
Līguma datumu un numuru;

Objekta adresi; 
Akta, par kuru tiek izrakstīts rēķins, datumu un numuru;
Pakalpojumu sniegšanas periodu. 

Līdz brīdim, kamēr Izpildītājs nav iekļāvis rēķinā šajā punktā noteikto informāciju, uzskatāms, ka Izpildītājs rēķinu nav iesniedzis.
Par rēķina apmaksas dienu tiek uzskatīta diena, kad Pasūtītājs ir iesniedzis bankā izpildei maksājuma uzdevumu par konkrēto maksājumu un banka to ir pieņēmusi.
Gadījumā, ja Pasūtītāja apsaimniekojamā platība papildinās ar kādu Objektu un tajā būs nepieciešama koplietošanas telpu kopšana, tad par šiem darbiem, to kārtību un apmaksu Puses vienosies atsevišķi rakstveidā.
Pakalpojumu nodošanas un pieņemšanas kārtība
Izpildītājs katru mēnesi Pasūtītājam nodod iepriekšējā kalendāra mēneša laikā sniegtos Pakalpojumus šādā kārtībā:

Izpildītājs līdz katra mēneša 5. (piektajam) datumam iesniedz Pasūtītājam Aktu par iepriekšējā mēneša laikā sniegtajiem Pakalpojumiem (iknedēļas kāpņu telpu sausā kopšana, iknedēlas kāpņu telpu mitrā kopšana, kā arī kāpņu telpu logu mazgāšana, ja attiecīgajā periodā tie ir veikti), to apjomu, izmaksām un izmaiņām sniedzamo Pakalpojumu un/vai Objektu sastāvā, ja tādas attiecīgi veiktas;

gadījumā, ja 3 (trīs) darba dienu laikā no Akta saņemšanas dienas Pasūtītājs neiesniedz Izpildītājam rakstveida pretenziju par sniegtajiem Pakaplojumiem, tie tiek uzskatīti par pieņemtiem pilnā apjomā un atbilstošā kvalitātē; 

Gadījumā, ja Pasūtītājs izsaka rakstveida pretenziju par Izpildītāja sniegto Pakalpojuma apjomu un kvalitāti, Izpildītājam ir pienākums Pasūtītāja pretenzijā norādītajā termiņā novērst norādītās neatbilstības un nepilnības uz sava rēķina un atkārtoti iesniegt Pasūtītājam saskaņošanai Aktu saskaņošanai ne vēlāk kā nākošo 24 (divdesmit četru) stundu laikā.

Ja kādi no Pakalpojumu ietvaros veicamajiem darbiem Objektā tiek veikti daļēji, vai netiek veikti vispār, attiecīgajā Akta ailē izpildes apjoms tiek ierakstīts proporcionāli faktiski izpildītajam apjomam.

Ja Izpildītājs neveic Pakalpojumus vispār vai neveic tos pienācīgā apjomā vai kvalitātē, Pasūtītājs sastāda trūkumu aktu, kurā norāda konstatētos trūkumus un nepilnības un termiņu to novēršanai. Ar sastādīto aktu iepazīstina Izpildītāju, kurš par saviem līdzekļiem novērš trūkumu aktā norādītās nepilnības un trūkumus. 

Pasūtītāja pienākumi un tiesības

Pasūtītāja pienākumi:
sniegt Izpildītājam nepieciešamās un Pasūtītāja rīcībā esošās ziņas par katru Objektu, kas nepieciešamas Pakalpojumu kvalitatīvai sniegšanai;

nodrošināt Izpildītāja darbinieku iekļūšanu katrā Objektā, tajā skaitā palīgtelpās Pakalpojumu sniegšanai;

savlaicīgi informēt Izpildītāju par plānotajām izmaiņām katrā Objektā, ja tas ietekmē Pakalpojumu sniegšanu attiecīgajā Objektā; 

savlaicīgi reaģēt uz saņemtajiem Izpildītāja lūgumiem par nepieciešamību sniegt saskaņojumu un vai/informāciju Pakalpojumu pilnvērtīgai izpildei Līgumā noteiktajā kārtībā;

Līgumā noteiktajā termiņā izskatīt Izpildītāja Aktu un parakstīt to vai arī minētajā termiņā sniegt Izpildītājam pamatotas pretenzijas par sniegtajiem Pakalpojumiem, pretenzijā norādot Pakalpojumu trūkumu novēršanas termiņu;

veikt savlaicīgu samaksu par pilnīgi un kvalitatīvi sniegtajiem Pakalpojumiem atbilstoši Līgumā paredzētiem termiņiem un apjomiem.

Pasūtītāja tiesības:

prasīt papildu kopšanas pakalpojumu izpildi, kas nav iekļauti iknedēļas sausās telpu kopšanas pakalpojumu sarakstā, par to iepriekš papildus pusēm rakstiski vienojoties;

uzraudzīt un pārbaudīt Izpildītāja saistību izpildi, pieprasīt un saņemt no Izpildītāja informāciju par Pakalpojumu izpildi;

dot norādījumus par Pakalpojumu izpildi;

izslēgt Objektus, kad pakalpojums attiecīgajam Objektam vairs nav nepieciešams un pievienot jaunus Objektus. Ja Objekts tiek izslēgts no Līguma, vai tiek pievienots jauns Objekts, Pasūtītājs paziņo Izpildītājam 10 kalendārās dienas iepriekš un nākamajā Pieņemšanas-nodošanas aktā attiecīgi fiksējot datumu, līdz kuram Pakalpojumi sniegti, vai ar kuru datumu uzsākta Pakalpojumu sniegšana jaunajā Objektā. 
Līguma darbības laikā pēc nepieciešamības palielināt vai samazināt katrā Objektā uzkopjamās teritorijas platību un/vai kopšanas reižu biežumu, pievienot jaunu/-s Objektu/-s un/vai samazināt Objektu skaitu, par to rakstveidā paziņojot Izpildītājam Līguma 16.2.punktā paredzētajā kārtībā. Visas izmaiņas Pakalpojuma sniegšanas apjomos – Objekta platību izmaiņas, kopšanas reižu biežums, Objektu pievienošana/izslēgšana tiks fiksētas abpusēji parakstītā attiecīgā kalendārā mēneša pieņemšanas – nodošanas aktā;
nepieņemt Pakalpojumus, ja tie ir sniegti nekvalitatīvi vai nepilnīgi un/vai netiek sniegti vispār un/ vai ja tie neatbilst Līguma un tā pielikumos noteiktajām prasībām, par to rakstiski informējot Izpildītāju;

pieprasīt jebkura Izpildītāja (tā Apakšuzņēmēja) darbinieka nomaiņu ar citu, ne mazāk kvalificētu darbinieku t.sk., ja Pasūtītāju neapmierina kāda Izpildītāja darbinieka darba kvalitāte vai tiek pārkāptas ētikas normas no Izpildītāja darbinieka puses;

ja Izpildītājs neievēro Līgumā un tā pielikumos noteiktās Pakalpojumu sniegšanas prasības, apturēt Pakalpojumu sniegšanu līdz pārkāpuma novēršanai un/vai zaudējumu segšanai; 

iesniegt pret parakstu par saņemšanu vai nosūtīt Izpildītājam pretenziju, ja Pakalpojumi tiek sniegti nekvalitatīvi vai neatbilstoši Tehniskās specifikācijas prasībām, vai konstatēts, ka Pakalpojums kādā no Objektiem nav sniegts kādā noteiktā laika posmā, pretenzijā norādot Pakalpojumu trūkumu novēršanas termiņu.

neparakstīt Pakalpojuma pieņemšanas-nodošanas aktu un neveikt apmaksu par Pakalpojumu, kas nav izpildīts.

nekavējoties nodrošināt Pasūtītāja kontaktpersonas ierašanos Objektā 1 stundas laikā pēc Izpildītāja mutiska ziņojuma saņemšanas par bojājumiem Objektā;    

kontrolēt Līguma izpildi un pieprasīt no Izpildītāja nepieciešamo informāciju, norādot tās sniegšanas termiņu; 

nepieciešamības gadījumā brīdināt Izpildītāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kas varētu traucēt saistību izpildi. 

Izpildītāja pienākumi un tiesības
Izpildītāja pienākumi:
nodrošināt Pakalpojumu izpildi Objektos, ievērojot Tehniskajā specifikācijā noteikto un pārējās Līgumā noteiktās prasības;

Līguma darbības laikā nodrošināt, ka Pakalpojumu izpildē piedalās kvalificēts (apmācīts pielietot atbilstošas kopšanas darbu metodes un lietot uzkopjamajai virsmai paredzētos profesionālos kopšanas materiālus, ķīmiskos līdzekļus un aprīkojumu) personāls ar nepieciešamo pieredzi;
pēc Pasūtītāja mutiska vai rakstiska pieprasījuma iesniegt Pasūtītājam darbinieku, kuri sniegs Pakalpojumus Objektos, sarakstu;

pēc attiecīga Pasūtītāja rakstveida pieprasījuma saņemšanas, nekavējoties (ne vēlāk kā nākamajā darba dienā) nodrošināt jebkura Izpildītāja (tā Apakšuzņēmēja) darbinieka nomaiņu ar citu, ne mazāk kvalificētu darbinieku, t.sk., ja Pasūtītāju neapmierina kāda Izpildītāja (tā Apakšuzņēmēja) darbinieka darba kvalitāte. Tas nedod tiesības Izpildītājam prasīt papildus samaksu vai Pakalpojumu izpildes termiņa izmaiņas;

Līguma darbības laikā nodrošināt Pakalpojumu sniegšanai nepieciešamo tehnisko aprīkojumu, nepieciešamās profesionālās un organizatoriskās spējas;

sniedzot Pakalpojumus, darbus veikt pienācīgā kvalitātē, ievērojot Līguma un tā pielikumu noteikumus, materiālu un kopšanas līdzekļu ražotāju instrukcijas, darba drošības, tehnikas noteikumus, ar darba drošību saistītās prasības, ugunsdrošības prasības un Latvijas Republikā spēkā esošos normatīvos aktus, kā arī izmantot Latvijas Republikā sertificētus kopšanas un tīrīšanas līdzekļus un materiālus;

telpu kopšanā izmantot Latvijas Republikā un Eiropas Savienībā sertificētus profesionālos kopšanas līdzekļus, kas ir nekaitīgi cilvēka veselībai un ir ar neuzkrītošu aromātu;  

nodrošināt Darbu vadītāja ierašanos Objektā pēc Pasūtītāja pieprasījuma, savstarpēji saskaņojot ierašanās laiku, bet ārkārtas situācijā – 1 ( vienas ) stundas laikā;       

Pakalpojumus sniegt, nodrošinot netraucētu Objektu lietotāju darbību;

saskaņot ar Pasūtītāju un attiecīgā Objekta lietotājiem Pakalpojumu sastāvā ietilpstošo darbu veikšanas laiku, ja ir nepieciešams veikt darbus, kas var apgrūtināt Objekta lietotāju darbību;

uzņemties pilnu materiālo atbildību par Objektiem, Pasūtītājam vai trešajām personām nodarītajiem zaudējumiem un segt visus zaudējumus, kas Izpildītāja, tā speciālistu vai citas Pakalpojuma izpildē Izpildītāja iesaistītās personas darbības vai bezdarbības rezultātā radušies;

novērst Pakalpojumu trūkumus Pasūtītāja pretenzijā norādītā termiņā;

kompensēt Pasūtītājam, tā darbiniekiem vai Objektu lietotājiem uzliktos administratīvos sodus, ja tie piemēroti normatīvo aktu prasību neizpildīšanas gadījumos no Izpildītāja, tā speciālistu vai citas Pakalpojuma izpildē Izpildītāja iesaistītās personas puses;

nodrošināt Izpildītāja darbinieku korektu, ētisku uzvedību un attieksmi pret Objektā esošajām personām, kā arī neveikt darbības, nesniegt informāciju un nepieļaut prettiesisku rīcību, kas var kaitēt Pasūtītāja interesēm un reputācijai un/ vai radīt zaudējumus;    

pēc Pasūtītāja pieprasījuma sniegt tam informāciju par Pakalpojuma izpildes gaitu un apstākļiem, kas traucē vai varētu traucēt Pakalpojuma sniegšanu;

par tehniskajā specifikācijā neprecizēta darba veikšanu, kā arī, ja Izpildītājam rodas šaubas par Pakalpojuma vai tā izpildes grūtības pakāpi, kas viņa ieskatā prasa atkāpes no iepirkuma tehniskās specifikācijas noteikumiem vai Pakalpojuma izpildes termiņiem, Izpildītājam par to nekavējoties jāpaziņo Pasūtītājam un, pirmkārt, jāvadās no Pasūtītāja norādījumiem;

veikt citus Tehniskajā specifikācijā noteiktos pienākumus. 

apņemas informēt Pasūtītāju par vizuāli konstatētiem defektiem ēku koplietošanas telpās (bojātas ārdurvis, nedeg spuldzīte, izsists stikls u.c.).

Katrā Objektā par Izpildītāja naudas līdzekļiem izvietot darba uzskaites lapas (kur Izpildītāja darbinieks norāda kad un cikos ir veikta Objekta kopšana), to novietošanas vietu saskaņojot ar Pasūtītāju.  Pirms darbu uzsākšanas, Izpildītājs ar Pasūtītāju saskaņo dienas, kurās Izpildītāja darbinieks veiks darbu. 

Izpildītāja tiesības:

pieprasīt Pasūtītājam Pakalpojumu kvalitatīvai sniegšanai nepieciešamo informāciju;

Izpildītājam ir tiesības saņemt samaksu par pilnā apmērā, kvalitatīvi un atbilstoši Līgumam sniegtiem Pakalpojumiem saskaņā ar Līgumu;

nodrošinot Pakalpojumus, izvēlēties ekvivalentus kopšanas materiālus un metodes, nepasliktinot iegūstamo rezultātu, nebojājot uzkopjamās virsmas, pierādot kopšanas materiālu un metožu ekvivalentumu, iepriekš to rakstveidā saskaņojot ar Pasūtītāju.

gadījumā, ja Izpildītājs konstatē trūkumus, kuru dēļ tas nevar nodrošināt pienācīgu Pakalpojuma izpildi, tas iesniedz atzinumu Pasūtītājam, norādot šos trūkumus. Pasūtītājam ir pienākums novērst trūkumus Pušu raktsveidā saskaņotā termiņā.
Normatīvajos aktos noteiktajā kārtībā Puses ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu prettiesiskas darbības vai bezdarbības, kā arī aiz rupjas neuzmanības un ļaunā nolūkā izdarīto darbību vai nolaidības rezultātā. 

 Izpildītājs nenes atbildību par zaudējumiem, kas Pasūtītājam nodarīti dažādu, no Izpildītāja neatkarīgu tehnisku avāriju, defektu vai tādu apstākļu dēļ, par kuru novēršanu atbildīgs Pasūtītājs vai atbildīgie dienesti.

Apdrošināšana
Izpildītājs apņemas 10 (desmit) darba dienu laikā no Līguma spēkā stāšanās dienas, bet ne vēlāk kā pirms Pakalpojumu sniegšanas uzsākšanas uz visu līguma darbības laiku veikt savas un nodrošināt tā piesaistīto apakšuzņēmēju civiltiesiskās atbildības apdrošināšanu (apdrošināšanu par zaudējumiem, ko Objektos izraisa Izpildītājs un tā darbinieki vai citas Pakalpojuma izpildē Izpildītāja iesaistītās personas), sniedzot Pakalpojumu ar kopējo atbildības limitu ne mazāku kā kopējā piedāvājuma summa par visu periodu (12 mēneši) ar PVN apmērā.  
Izpildītājs iesniegs Pasūtītājam civiltiesiskās atbildības apdrošināšanas polisi, apdrošināšanas līguma un dokumentu, kas apliecina apdrošināšanas prēmijas apmaksu, apliecinātas kopijas, uzrādot minēto dokumentu oriģinālus, kas apliecina šādas apdrošināšanas spēkā esamību - Izpildītāja civiltiesiskās atbildības apdrošināšanu ar kopējo atbildības limitu iepriekš minētā apjomā. 
Izpildītājs nodrošina Līguma 7.1.punktā minēto apdrošināšanu līdz Līguma darbības termiņa beigām.
Izpildītāja civiltiesiskās atbildības apdrošināšanas polisē kā trešajai personai ir jābūt minētam – Pasūtītājam.
Izpildītājam ir pienākums iepriekš apdrošināšanas līguma un apdrošināšanas polises projektus, kā arī apdrošināšanas līguma un apdrošināšanas polises grozījumus saskaņot ar Pasūtītāju.
Ja Izpildītāja iesniegtajai un saskaņotajai apdrošināšanas polisei Līguma darbības laikā beidzas termiņš, Izpildītājs iesniedz Pasūtītajam jaunus tāda paša veida un satura Līguma 7.1.punktā noteiktos dokumentus ne vēlāk kā 10 (desmit) darba dienas pirms iepriekšējās civiltiesiskās atbildības apdrošināšanas polises termiņa pēdējās dienas, uzrādot minēto dokumentu oriģinālus.
Pušu atbildība un līgumsods

Pusēm saskaņā ar Latvijas Republikas Civillikumu ir pienākums atlīdzināt otrai Pusei Līguma darbības laikā nodarītos zaudējumus. Puses nav atbildīgas par nejaušu zaudējumu atlīdzināšanu.

Izpildītājs ir materiāli atbildīgs par īpašuma zudumu, bojājumu vai iznīcināšanu katrā Objektā, ja zaudējums radies Izpildītāja, tā darbinieka vai citas Pakalpojuma izpildē Izpildītāja iesaistītās personas darbības vai bezdarbības rezultātā.

Par Izpildītāja, tā darbinieku vai citu Pakalpojuma izpildē Izpildītāja iesaistīto personu pieļautajām kļūdām un saistību neizpildes vai nepienācīgas izpildes rezultātā nodarīto kaitējumu Pasūtītājam un/vai trešajām personām attiecībā pret Pasūtītāju un/vai katra Objekta lietotāju/-iem ir atbildīgs Izpildītājs. 

Pasūtītājs neatbild par Izpildītāja saistībām, kuras tas uzņēmies attiecībā pret trešajām personām sakarā ar Līguma izpildi.

Pasūtītājs nav atbildīgs par Izpildītāja, tā darbinieku vai citu Pakalpojuma izpildē iesaistīto Izpildītāja personu inventāru, tehniku un materiāliem, kas atrodas katrā Objektā.

Ja Pasūtītāja vainas dēļ tiek novilcināti Līgumā noteiktie maksājumi, Izpildītājam ir tiesības prasīt līgumsodu 0,1% (nulle komats viena procenta) apmērā no kavētās maksājuma summas par katru nokavēto dienu, bet ne vairāk kā 10% (desmit procenti) no kavētās maksājuma summas.

Ja Pasūtītājs konstatē, ka Līguma 7.1.punktā minētās polises termiņa beigšanās gadījumā Izpildītājs nav noslēdzis jaunu apdrošināšanas līgumu vai Izpildītājs nav atjaunojis civiltiesiskās atbildības limitu Līguma 7.1.punktā noteiktajā apmērā, Pasūtītājam ir tiesības prasīt no Izpildītāja līgumsodu EUR 150,00 (viens simts piecdesmit euro un 00 centi) apmērā par katru kalendāro dienu līdz minēto trūkumu novēršanai, sākot ar dienu, kad beidzies apdrošināšanas polises termiņš vai dienu, kad Pasūtītājs konstatējis, ka Izpildītājs nav atjaunojis civiltiesiskās atbildības limitu, bet ne vairāk kā 10% (desmit procenti) no Līguma kopējās summas.

Ja Izpildītājs neievēro Pasūtītāja trūkumu aktā norādīto Pakalpojumu trūkumu novēršanas termiņu (Līguma 4.3.punkts), Pasūtītājam ir tiesības prasīt Izpildītājam līgumsodu 100,00 EUR (viens simts euro un 00 centi) apmērā par katru dienu, kas pārsniedz Pasūtītāja norādīto termiņu līdz minētā trūkuma novēršanai, bet ne vairāk kā 10% (desmit procenti) no Līguma kopējās summas.

Ja Izpildītājs neievēro kādu no Tehniskās specifikācijas/Tehniskā piedāvājuma prasībām vai Pasūtītāja sniegtajiem norādījumiem par Pakalpojuma izpildi Objektos Pasūtītājam ir tiesības prasīt līgumsodu EUR 100,00 (viens simts euro un 00 centi) apmērā par katru konstatēto gadījumu.

Puses vienojas, ka Pasūtītājam par to rakstiski informējot Izpildītāju, ir tiesības no Izpildītājam maksājamajām summām ieturēt izmaksas, kuras Izpildītājam ir pienākums maksāt kā kaitējuma un /vai zaudējuma atlīdzību vai līgumsodu..

Līgumsoda samaksa neatbrīvo Puses no šī Līguma saistību pilnīgas izpildes un izdevumu un/vai zaudējumu atlīdzināšanas pienākuma.

Līguma darbības termiņš, līguma grozīšanas un pirmstermiņa izbeigšanas kārtība
 Līgums stājās spēkā tā parakstīšanās brīdī un ir spēkā 12 mēnešus no 2022. gada _____.februāra.
Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji Līgumā noteiktajā kārtībā.

Līguma grozījumi un papildinājumi var tikt veikti atbilstoši Publisko iepirkuma likuma 61.pantam un tie ir spēkā tikai tad, ja tie ir noformēti rakstveidā un ir abpusēji parakstīti. Tie ir pievienojami Līgumam un kļūst par tā neatņemamu sastāvdaļu.

Pasūtītājam ir tiesības vienpusēji izbeigt Līgumu nekavējoties, par to rakstiski paziņojot Izpildītājam un neatlīdzinot tādējādi radušos zaudējumus, ja iestājies vismaz viens no šādiem gadījumiem:

Izpildītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība;

Pēc Līguma noslēgšanas atklājas, ka, iesniedzot piedāvājumu Iepirkumā, Izpildītājs ir apzināti sniedzis nepatiesu informāciju vai nepatiesi izstrādāts jebkurš tā sniegtais apliecinājums;

Izpildītājs neizpilda savas saistības, pieļaujot rupju Līguma pārkāpumu. Par rupju pārkāpumu Līguma ietvaros tiek uzskatīts ļaunprātīgs Līguma pārkāpums (tīšs pārkāpums);

Izpildītājs neveic Pakalpojumu vai nepilda kādas citas savas saistības, kas izriet no Līguma, ilgāk par 10 (desmit) dienām un tas nav saistīts ar nepārvaramas varas vai no Pasūtītāja atkarīgiem apstākļiem.

tiek konstatēts kāds no Publisko iepirkumu likuma 64.panta pirmajā daļā minētajiem gadījumiem, kas Pasūtītājam dod tiesības vienpusēji atkāpties no Līguma;

Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
ja Izpildītājs nav iesniedzis Pasūtītājam Līguma 7.1.punktā noteiktos dokumentus Līgumā noteiktajā termiņā;

Pasūtītājam ir tiesības vienpusēji izbeigt Līgumu pirms termiņa, par to rakstiski paziņojot Izpildītājam vismaz 30 (trīsdesmit) kalendārās dienas iepriekš, ja iestājies vismaz viens no šādiem gadījumiem:

Pasūtītājam ir zudusi nepieciešamība saņemt Pakalpojumus. Šādā gadījumā Pusēm ir pienākums veikt savstarpējos norēķinus par Līguma ietvaros kvalitatīvi, atbilstoši Līguma, Tehniskās specifikācijas un Pasūtītāja pieteikuma prasībām izpildīto Pakalpojuma daļu, ko Puses ir apliecinājušas ar savstarpēji parakstītu Aktu;

Pakalpojums tiek sniegts neatbilstoši Līguma vai saistošo normatīvo aktu noteikumiem; 

Izpildītājs nodevis Līguma saistības citai personai vai nomainījis apakšuzņēmējus bez saskaņošanas ar Pasūtītāju;

situācija, kad Izpildītājam ir nosūtītas divas pamatotas pretenzijas, kas piestādītas pamatojoties uz sastādītiem aktiem par būtiskiem Pakalpojuma sniegšanas trūkumiem, Pakalpojuma nekvalitatīvu izpildi vai Līguma izpildes kārtības pārkāpumiem;  

tāda Izpildītāja rīcība vai bezdarbība, kuras rezultātā Pasūtītājam ir nodarīti materiālie zaudējumi;

tāda Izpildītāja rīcība vai bezdarbība, kas rada apdraudējumu personu dzīvībai, veselībai vai zaudējumu/tehnisku bojājumu nodarīšana Objektam vai kaitējusi Pasūtītāja interesēm vai reputācijai. 

Izpildītājam ir tiesības vienpusēji atkāpties no Līguma pirms termiņa, par to rakstveidā paziņojot Pasūtītājam 30 (trīsdesmit) darba dienas iepriekš, ja iestājies vismaz viens no šādiem gadījumiem:

Pasūtītājs savas vainas dēļ Līgumā noteiktajos termiņos nav veicis noteiktos maksājumus un maksājumu kavējums pārsniedz 45 (četrdesmit piecas) dienas un Izpildītājs pienācīgi ir izpildījis savas Līgumā noteiktās saistības;

Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.

Līguma vienpusējas pārtraukšanas gadījumā Puses 10 (desmit) dienu laikā sagatavo Aktu, novērtējot paveiktā Pakalpojuma apjomu. 10 (desmit) darba dienu laikā pēc abpusējas Akta parakstīšanas Pasūtītājs apmaksā summu par Izpildītāja faktiski sniegtajiem un neapmaksātajiem Pakalpojumiem uz Līguma pārtraukšanas brīdi.

Līgums ir izbeigts pēc Objekta nodošanas un Pušu savstarpējo norēķinu pilnīgas pabeigšanas.

Nepārvarama vara
Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi Nepārvaramas varas iestāšanās rezultātā pēc Līguma spēkā stāšanās dienas.
Pusei, kura nokļuvusi Nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc Nepārvaramas varas iestāšanās dienas rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur Nepārvaramas varas apstiprinājumu un raksturojumu. Par zaudējumiem, kas radušies Nepārvaramas varas dēļ, neviena no Pusēm atbildību nenes, ja Puse ir informējusi otru Pusi atbilstoši šajā punktā noteiktajam.
Ja Nepārvaramas varas dēļ Līguma saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā Pusēm nav jāatlīdzina zaudējumus, kas radušies Līguma izbeigšanas rezultātā.
Strīdi

Visi strīdi, kas rodas Līguma sakarā, vispirms tiek risināti Pušu savstarpējās sarunās. Ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī Līguma, tiks izšķirts Latvijas Republikas tiesā, piemērojot Latvijas Republikas normatīvos aktus.

Ja sakarā ar Līgumu vai tā izpildi, kāda no Pusēm ir iesniegusi prasību tiesā, tas nav pamats Izpildītājam pārtraukt Pakalpojumu sniegšanu, kā arī Pasūtītājam aizturēt maksājumus vai kā citādi Pusēm  nepildīt tos pienākumus, kuri tieši nav saistīti ar strīdu, izņemot, ja šāda Līguma izpildes pārtraukšana vai maksājuma aizturēšana noteikta Līgumā.
Konfidencialitāte

Izpildītājs apņemas ievērot konfidencialitāti, tajā skaitā:

nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;

aizsargāt, neizplatīt un bez Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā;

Izpildītājam bez Pasūtītāja rakstveida piekrišanas ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par Līguma izpildes gaitu. Izpildītājs nodrošina, ka tā Apakšuzņēmēji un darbinieki ievēro un izpilda minēto nosacījumu.

Pasūtītājs apņemas ievērot konfidencialitāti un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā Izpildītājs nevar noteikt par komercnoslēpumu Līguma priekšmetu un tā izpildes rezultātu.

Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.

Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.

Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.

Šīs Līguma nodaļas noteikumiem nav laika ierobežojuma un uz to neattiecas Līguma darbības termiņš.

Fizisko personu datu aizsardzība

Ja Līguma izpildes ietvaros, tiek iegūti dokumenti vai informācija, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai.

Veicot fizisko personu datu apstrādi, katra Puse ir atbildīga par fizisko personu datu apstrādes nodrošināšanu saskaņā ar šo Līgumu, Regulu un Latvijas Republikas normatīvajos aktos noteikto.

Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka fizisko personu datu apstrāde notiek saskaņā ar fizisko personu datu apstrādi regulējošiem normatīviem aktiem.

Līguma ietvaros katra Puse pēc attiecīgi otras Puses rakstiska pieprasījuma nodrošina nepieciešamo atbalstu personas datu aizsardzības pārkāpumu un datu subjektu pieprasījumu gadījumos un nekavējoties, bet ne vēlāk kā 72 stundu laikā, informē otru Pusi par saņemtu datu subjekta pieprasījumu vai konstatētu personas datu aizsardzības pārkāpumu.

Pušu pārstāvji

Lai sekmētu līgumsaistību izpildi pienācīgā kārtā un šajā Līgumā noteiktajos termiņos, Puses ieceļ šajā Līguma sadaļā norādītos pārstāvjus (kontaktpersonas).

Pasūtītāja pilnvarotā persona pilnībā pārzina Līguma noteikumus, viņai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos jautājumus, parakstīt Līgumā noteiktos aktus, pretenzijas, pieņemt Pakalpojumus, izpilddokumentāciju u.c. dokumentus, pieprasīt no Izpildītāja informāciju, sniegt informāciju Izpildītājam, bet viņa nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai Pakalpojumu izpildes termiņus. Pasūtītāja pilnvarotā persona:  vārds, uzvārds, amats, tālr. ____, mob. tālr. _____, e-pasts: ________.
Izpildītāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Pasūtītāja informāciju, sniegt informāciju Pasūtītājam, nodrošināt ar Līgumu saistītās dokumentācijas nodošanu/ pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona nav pilnvarota izdarīt grozījumus un papildinājumus Līgumā, ieskaitot, grozīt Līguma kopējo summu un/vai Līguma termiņu un/vai Pakalpojumu apjomus. Izpildītāja kontaktpersona: _________ tālr. ______, mob. tālr._________, e-pasts:________________.
Puses var nomainīt Līgumā norādītās kontaktpersonas, par to rakstiski informējot otru Pusi 3 (trīs) darba dienas iepriekš. Šādā gadījumā nav nepieciešams veikt grozījumus Līgumā.

Izpildītājs, sūtot paziņojumu Pasūtītāja kontaktpersonai, papildus tos nosūta arī uz elektroniskā pasta adresi  __________.
Apakšuzņēmēju maiņa un piesaistīšana

Apakšuzņēmēju sarakstā Izpildītājs ir norādījis Līguma spēkā stāšanās dienā Līguma izpildē iesaistītos Apakšuzņēmējus (t.sk., Apakšuzņēmēju apakšuzņēmējus). Izpildītājs apņemas nekavējoties paziņot Pasūtītājam par jebkurām izmaiņām Apakšuzņēmēju sarakstā norādītajā informācijā, kā arī papildināt un iesniegt informāciju par Apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas. 

Izpildītājs nav tiesīgs bez saskaņošanas ar Pasūtītāju Apakšuzņēmēju sarakstā norādīto apakšuzņēmēju nomaiņu un/vai iesaistīt papildu Apakšuzņēmējus Līguma izpildē. Pēc Pasūtītāja ieskatiem Pasūtītājs ir tiesīgs pirms lēmuma pieņemšanas par Apakšuzņēmēju sarakstā norādīto Apakšuzņēmēju nomaiņu prasīt nomaināmo Apakšuzņēmēja viedokli par nomaiņas iemesliem.

Izpildītājam ir pienākums saskaņot ar Pasūtītāju papildu Apakšuzņēmēju piesaisti Līguma izpildē.

Pasūtītājs nepiekrīt Apakšuzņēmēju sarakstā norādīto Apakšuzņēmēju nomaiņai, ja pastāv kāds no šādiem nosacījumiem:

piedāvātais Apakšuzņēmējs neatbilst iepirkuma procedūras dokumentos Apakšuzņēmējiem izvirzītajām prasībām;

tiek nomainīts Apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;

piedāvātais Apakšuzņēmējs, kura veicamo darbu vai sniedzamo pakalpojumu vērtība ir vismaz 10% ( desmit ) procenti no kopējās Līguma vērtības atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;

Apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

Pasūtītājs nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

Pasūtītājs pieņem lēmumu atļaut vai atteikt Apakšuzņēmēju sarakstā norādīto Apakšuzņēmēju nomaiņai vai jaunu Apakšuzņēmēju iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar  Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Izpildītājam.

Citi noteikumi

Jebkuri grozījumi Līgumā, izņemot Līgumā noteiktajos gadījumi, izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses. 
Visi paziņojumi Līguma sakarā izdarāmi rakstiski un nosūtāmi otrai Pusei uz Līguma 17. nodaļā norādīto elektroniskā pasta adresi vai pa pastu. Elektroniskā pasta vēstulēm jābūt parakstītām ar elektronisko parakstu un apstiprinātām ar laika zīmogu atbilstoši normatīvo aktu prasībām. Elektroniskā pasta paziņojumi, kas nosūtīti uz Līguma kontaktpersonu elektroniskā pasta adresēm, domāti vienīgi saziņas ērtībai un nav uzskatāmi par pienācīgi veiktu, oficiālu paziņojumu.

Šī Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
Ja kādai no Pusēm tiek mainīts juridiskais statuss, kādi Līgumā minētie Pušu rekvizīti vai Līgumā minētie Pušu kontaktpersonas, tad tā nekavējoties, bet ne vēlāk kā 5 (piecu) darba dienu laikā rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz visiem Līgumā un tā pielikumos minētajiem Pušu pārstāvjiem un to rekvizītiem.
Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.

Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.

Līgums ir sagatavots latviešu valodā, uz ______ (_________) lappusēm. Līgums tiek parakstīts elektroniski ar drošu elektronisko parakstu un satur laika zīmogu.
Līgumam tā noslēgšanas brīdī tiek pievienoti šādi pielikumi, kuri ir tā neatņemamas sastāvdaļas:
1.pielikums -___________________ uz ____ (____) lappusēm;
2.pielikums -___________________ uz ____ (____) lappusēm;
 3.pielikums – ___________________ uz ____ (____) lappusēm;
 4.pielikums - ___________________ uz ____ (____) lappusēm.

Pušu rekvizīti 

	Pasūtītājs:
	Izpildītājs:

	SIA DOBELES NAMSAIMNIEKS

Reģistrācijas Nr. 48503021348
Zaļā iela 3, Dobele

Banka __________

Kods __________
Konta Nr. 
Tālrunis __________, 

e-pasta adrese__________

<<amats, vārds, uzvārds>> 

	<< nosaukums>>

Reģistrācijas Nr. 

<<juridiskā adrese>> _________ iela __, Rīga, LV ____

Banka __________

Kods __________
Konta Nr. 
Tālrunis __________, 

e-pasta adrese__________

<<amats, vārds, uzvārds>> 



6.pielikums

INFORMĀCIJA PAR PRETENDENTA PIESAISTĪTAJIEM APAKŠUZŅĒMĒJIEM

	Nosaukums
	Adrese, tālrunis
	Kontaktpersona
	Sniedzamo pakalpojumu apjoms no kopējā apjoma (%)
	Apakšuzņēmējam paredzēto darbu īss apraksts

	
	
	
	
	

	
	
	
	
	

	
	
	
	
	

	
	
	
	
	


Pielikumā:

1)__________ brīvā formā sagatavots apliecinājums par gatavību piedalīties pakalpojumu sniegšanā;

2)__________ brīvā formā sagatavots apliecinājums par gatavību piedalīties pakalpojumu sniegšanā.

� Eiropas vienoto iepirkuma procedūras dokumentu var aizpildīt šeit: � HYPERLINK "https://ec.europa.eu/growth/tools-databases/espd/filter?lang=lv" �https://ec.europa.eu/growth/tools-databases/espd/filter?lang=lv� vai arī lejupielādējot un aizpildot MS Word dokumenta 2. pielikumu: � HYPERLINK "http://www.iub.gov.lv/sites/default/files/upload/1_LV_annexe_acte_autonome_part1_v4.doc" �http://www.iub.gov.lv/sites/default/files/upload/1_LV_annexe_acte_autonome_part1_v4.doc�

